
	Job Evaluation Code
	



	Job Title
	Cynorthwyydd Cyllid

	School/Directorate
	FINANCE BLS - MEDIC

	Job Grade
	3

	Career Pathway
	ADMIN SUPPORT



Organisation Structure 
	
Insert Org Chart if available

	Post Responsible To
	FINANCE MANAGER, MEDIC

	Posts Responsible For
	N/A



Job Purpose
	
Darparu gwasanaeth gweinyddu ar gyfer yr Ysgol, gan wneud amrywiaeth o dasgau arferol a’u cwblhau i fodloni gofynion gweithredol ac o ran gwasanaeth ar gyfer cwsmeriaid. Darparu gwasanaeth cyllid effeithlon ac effeithiol sy'n canolbwyntio ar y cwsmer yn yr ysgol, gan sicrhau bod materion cyllid yr ysgol yn cael eu cwblhau yn unol â rheoliadau ariannol y Brifysgol.




Duties and Responsibilities
	
Y Prif Ddyletswyddau

Ymdrin ag amrywiaeth o ymholiadau gan gwsmeriaid mewnol ac allanol mewn modd proffesiynol, gan ddeall eu gofynion ac addasu'r ymatebion safonol yn unol â hynny.
• Cydweithio ag eraill er mwyn gwneud argymhellion i ddatblygu'r prosesau a'r gweithdrefnau sydd eisoes ar waith.
• Bod yn bwynt cyswllt yn Swyddfa Cyllid yr Ysgol pan ddaw ymholiadau ynghylch materion ariannol i law, a darparu gwasanaeth sy'n canolbwyntio ar y cwsmer gan ystyried anghenion gwahanol gwsmeriaid.
• Dechrau, derbyn, gwirio a/neu brosesu pob archeb (gan sicrhau bod y triniaethau TAW cywir yn cael eu defnyddio), prosesu anfonebau a thaliadau trosglwyddo sy'n ymwneud â chyllid yr Ysgol.
• Derbyn a phrosesu ceisiadau ar gyfer teithio dramor, blaensymiau a hawliadau, gan wirio eu bod yn cydymffurfio, a'u bod yn gost-effeithiol, a gwneud yr holl drefniadau teithio angenrheidiol, os oes angen.
• Codi anfonebau gwerthiant ar gyfer rhanddeiliaid allanol a chysylltu â'r Is-adran Gyllid.
• Gwneud amrywiaeth o waith o ran cysoni, megis datganiadau cyflenwyr, cardiau prynu ac archebion agored.
• Bod yn gyfrifol am gynhyrchu adroddiadau ariannol cywir a mewnbynnu ac adalw ORACLE i ddeiliaid cyllidebau yn ôl yr angen.
• Gweithio'n agos gyda'r tîm Cyllid trwy gyflenwi ar gyfer cydweithwyr eraill, cyfrannu at gyfarfodydd tîm, nodi ffyrdd newydd o weithio sy'n gwella'r gwasanaeth, ac yna rhannu arfer gorau ar draws yr Ysgol.
• Cychwyn cysylltiad â chyflenwyr perthnasol a chynnal hyn, a chysylltu â'r Is-adran Gyllid yn ôl yr angen, yn benodol felly i ddatrys anghysondebau neu broblemau yn ymwneud ag archebion ac anfonebau.
• Bod yn gyfrifol am fancio sieciau ac arian parod, prosesu derbynebau arian parod a dechrau taliadau siec gan gynnwys gweinyddu arian mân, gan sicrhau bod y cyfan yn cydymffurfio â gweithdrefnau trin arian parod.
• Datblygu’r holl systemau electronig a systemau data a ffeilio eraill, eu gwerthuso, cynnal a’u goruchwylio.
• Sicrhau bod codau dadansoddi a chodau cyfrifon yn cael eu defnyddio mewn modd cyson.
• Sicrhau bod holl arferion y Coleg yn cydymffurfio'n llawn â rheoliadau a gweithdrefnau ariannol y Brifysgol.
• Meithrin perthynas waith gyda chysylltiadau pwysig i geisio gwella lefelau gwasanaethau.
• Ymgymryd ag amrywiaeth o ddyletswyddau gweinyddol i gefnogi'r tîm a'r adran.
• Casglu a dadansoddi data er mwyn diweddaru systemau gweinyddu â gwybodaeth gywir, gan nodi tueddiadau a phatrymau sylfaenol mewn unrhyw ddata a gyflwynir.
• Cyfrannu at lwyddiant y tîm, arwain pobl eraill drwy esiampl, a chynorthwyo â goruchwylio a rheoli'r tîm.

Dyletswyddau Cyffredinol

• Gofalu eich bod yn deall pwysigrwydd cyfrinachedd wrth ymgymryd â phob dyletswydd.
• Cadw at bolisïau'r Brifysgol ym meysydd Iechyd a Diogelwch a Chydraddoldeb ac Amrywiaeth
• Cyflawni dyletswyddau eraill o bryd i'w gilydd nad ydynt wedi'u cynnwys uchod, ond sy'n cyd-fynd â'r rôl.






Person Specification 
	Essential Criteria (maximum of 10)

	
Rydym am gyflogi pobl sydd ag amrywiaeth eang o brofiadau. Rydym yn croesawu ceisiadau o bob rhan o’r gymuned, ni waeth beth fo rhyw, ethnigrwydd, anabledd, cyfeiriadedd rhywiol, hunaniaeth draws, statws perthynas, crefydd, cred, cyfrifoldebau gofalu neu oedran yr unigolion. Rydym yn arbennig o awyddus i gael ceisiadau gan ymgeiswyr sy'n dod o gefndiroedd sydd wedi eu tangynrychioli yn y Brifysgol, gan gynnwys pobl o gymunedau du, Asiaidd a lleiafrifoedd ethnig.

Rydym yn chwilio am rywun sy'n gallu bod yn rhan o dîm ac a fydd yn gweithio gyda chydweithwyr i ddarparu gwasanaeth gwych i staff a myfyrwyr. Nid oes angen i chi fod wedi gweithio i brifysgol o'r blaen; dyma gyfle i ddangos eich potensial a dechrau neu i barhau â'ch gyrfa ym Mhrifysgol Caerdydd.

Gall y rôl hon fod yn gyfle i chi adeiladu ar eich profiad o weithio mewn rôl weinyddol flaenorol, gan ddangos eich sgiliau trosglwyddadwy a'ch potensial i fod yn llwyddiannus yn y rôl. Dylech fod yn frwdfrydig dros ddatblygu eich gwybodaeth a'ch sgiliau i ddod yn aelod gwerthfawr o'r tîm.

Bydd eich cais yn cael ei asesu yn erbyn y meini prawf hanfodol a dymunol canlynol ar gyfer y rôl. Copïwch a gludwch yr adran hon i ddogfen newydd a rhowch enghreifftiau clir o sut y gallwch ddangos tystiolaeth eich bod yn bodloni pob maen prawf drwy ysgrifennu o dan bob un. Gallwch gyfeirio at elfennau o unrhyw agwedd ar eich bywyd (e.e. gwaith, cartref, addysg/cymwysterau neu fywyd cymunedol) cyn belled â'ch bod yn canolbwyntio ar eu perthnasedd i'r rôl.

Cadwch eich datganiad ategol mewn dogfen ar wahân gyda'r teitl [EICHENW-BR RHIF-TEITL SWYDD] a'i atodi i'ch cais yn y system recriwtio, sydd ar gael yma.

Sylwer mai dyma'r meini prawf y bydd ymgeiswyr ar y rhestr fer yn cael eu hasesu yn eu herbyn mewn cyfweliad a/neu drwy ddulliau eraill hefyd (e.e. prawf sgiliau).

Meini Prawf Hanfodol

1. NVQ 2/TGAU A-C neu gymwysterau cyfatebol
2. Profiad o weithio mewn amgylchedd swyddfa neu amgylchedd gweinyddu
3. Gallu i sefydlu systemau gweinyddu a gweithdrefnau safonol.
4. Yn fedrus wrth ddefnyddio pecynnau TG swyddfa cyffredin (ee MS Office), yn enwedig taenlenni Excel
5. Y gallu i gyfathrebu'n effeithiol ac yn broffesiynol ag ystod eang o bobl, yn ysgrifenedig ac ar lafar
6. Dangos lefel uchel o gywirdeb a’r gallu i roi sylw i fanylion ynghyd
7.Gallu i weithio yn aelod effeithiol o dîm neu ddefnyddio'ch menter eich hun wrth roi cyngor ac arweiniad i aelodau eraill o'r tîm lle bo angen
8. Gallu diamheuol i ymdopi â cheisiadau estynedig am wybodaeth neu wasanaeth, a datrys problemau cwsmeriaid lle bo'n briodol.
9. Y gallu i gynllunio, blaenoriaethu a threfnu eich llwyth gwaith eich hun o fewn amserlenni sefydledig heb fawr oruchwyliaeth
10. Gallu i gymryd y cam cyntaf wrth ddatrys problemau ac ymateb i ymholiadau er mwyn cydymffurfio â gweithdrefnau ac arferion 





	Desirable Criteria (if appropriate)

	Meini Prawf Dymunol

1. Profiad o weithio mewn amgylchedd Cyllid ac o ddefnyddio systemau ariannol
2. Profiad o weithio ym maes Addysg Uwch
3. Gallu siarad/deall Cymraeg neu barodrwydd i ddysgu





Additional Information
	Sut Byddwn ni'n eich cefnogi chi gyda'r rol hon

Rydym am eich cefnogi a'ch datblygu yn y rôl, gan ddefnyddio cyfuniad o'r canlynol i'ch helpu i gyrraedd eich potensial llawn.

•    Cyfarfodydd un-i-un rheolaidd gydag arweinydd eich tîm.
•    Tîm profiadol a chefnogol o'ch cwmpas
•    Cefnogaeth i ymgymryd â hyfforddiant a datblygiad sy'n berthnasol i'r rôl
•    Cynllun mentora staff

